pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-'ทิพานัน' ย้ำผู้ถือบัตรสวัสดิการแห่งรัฐเดิม ยังได้รับสิทธิ วงเงินซื้อสินค้า โครงการเพิ่มกำลังซื้อ วงเงินซื้อก๊าซหุงต้ม มาตรการช่วยค่าไฟ-ค่าน้ำ
วันเสาร์ที่ 1 ตุลาคม 2565
'ทิพานัน' ย้ําผู้ถือบัตรสวัสดิการแห่งรัฐเดิม ยังได้รับสิทธิ วงเงินซื้อสินค้า โครงการเพิ่มกําลังซื้อ วงเงินซื้อก๊าซหุงต้ม มาตรการช่วยค่าไฟ-ค่าน้ํา
'ทิพานัน' ย้ําผู้ถือบัตรสวัสดิการแห่งรัฐเดิม ยังได้รับสิทธิ วงเงินซื้อสินค้า โครงการเพิ่มกําลังซื้อ วงเงินซื้อก๊าซหุงต้ม มาตรการช่วยค่าไฟ-ค่าน้ํา
วันนี้(1ต.ค.65)น.ส.ทิพานันศิริชนะรองโฆษกประจําสํานักนายกรัฐมนตรีเปิดเผยว่าตามที่รัฐบาลโดยพลเอกประยุทธ์ จันทร์โอชานายกรัฐมนตรีได้เปิดให้ลงทะเบียนบัตรสวัสดิการแห่งรัฐปี2565ล่าสุดยอดผู้ลงทะเบียนณวันที่30กันยายนมีจํานวน19,381,909รายนั้น ขอเน้นย้ํากับผู้ถือบัตรสวัสดิการแห่งรัฐเดิมยังคงสามารถใช้สิทธิ์ได้อยู่แม้บางมาตรการจะสิ้นสุดลงตั้งแต่เดือนกันยายน2565แต่รัฐบาลยังคงเดินหน้ามาตรการช่วยเหลือประชาชนกลุ่มเปราะบางเพื่อบรรเทาภาระค่าครองชีพผ่านบัตรสวัสดิการแห่งรัฐต่อไป
น.ส.ทิพานันกล่าวว่าสําหรับมาตรการที่ผู้ถือบัตรสวัสดิการแห่งรัฐเดิมยังได้รับสิทธิในเดือนตุลาคมได้แก่วงเงินซื้อสินค้าอุปโภค-บริโภคคนละ200-300บาทต่อเดือน โครงการเพิ่มกําลังซื้อคนละ200บาทต่อเดือนวงเงินซื้อก๊าซหุงต้มสําหรับผู้ถือบัตรคนจนทั่วไป100บาทต่อเดือนเป็นเวลา3เดือนวงเงินซื้อก๊าซหุงต้มสําหรับร้านค้าหาบเร่แผงลอย100บาทต่อเดือนเป็นเวลา3เดือน
และมาตรการช่วยเหลือค่าไฟฟ้าและค่าน้ําประปาแก่ผู้ถือบัตรสวัสดิการแห่งรัฐกรณีใช้ไฟฟ้าไม่เกิน50หน่วยต่อเดือนติดต่อกัน3เดือนให้ใช้สิทธิ์ค่าไฟฟ้าฟรีส่วน กรณีใช้ไฟฟ้าเกิน50หน่วยต่อเดือนให้ใช้สิทธิ์ตามมาตรการนี้ในวงเงิน315บาทต่อครัวเรือนต่อเดือนเว้นแต่กรณีที่ใช้ไฟฟ้าเกิน50หน่วยต่อเดือนผู้ถือบัตรสวัสดิการแห่งรัฐจะต้องเป็นผู้จ่ายค่าไฟฟ้าเองทั้งหมด
ค่าน้ําประปาไม่เกิน100บาทต่อเดือนต่อครัวเรือน กรณีใช้น้ําประปาเกิน100บาทแต่ไม่เกิน315บาทจะได้รับการสนับสนุนในวงเงิน100บาทโดยส่วนเกินต้องชําระเอง เว้นแต่กรณีใช้น้ําประปาเกิน315บาทผู้ถือบัตรสวัสดิการแห่งรัฐจะต้องเป็นผู้จ่ายค่าน้ําประปาเองทั้งหมด ทั้งนี้รัฐบาลโดยมติคณะรัฐมนตรีได้ขยายระยะเวลาไปถึง7เดือนคือตั้งแต่ตุลาคม2565 -เมษายน2566
'พลเอกประยุทธ์ จันทร์โอชานายกรัฐมนตรีห่วงใยและทุ่มเทให้การช่วยเหลือพี่น้องประชาชนให้ครอบคลุมทุกกลุ่มโดยไม่ทิ้งใครไว้ข้างหลังควบคู่ไปกับมาตรการกระตุ้นเศรษฐกิจการลงทุนก่อสร้างโครงสร้างพื้นฐานให้มีความสมบูรณ์ในช่วงที่เศรษฐกิจกําลังฟื้นตัว เพื่อให้ประเทศไทยเจริญก้าวหน้าส่วนจะมีมาตรการใดๆออกมาเพิ่มเติมหรือไม่ขอให้ติดตามข่าวสารจากทางภาครัฐเท่านั้น'น.ส.ทิพานันกล่าว
——————
รัฐบาลไทย-ข่าวทำเนียบรัฐบาล-ปลัดฯ ณัฐพล รับมอบสิ่งของอุปโภค บริโภค เพื่อนำไปช่วยเหลือผู้ประสบอุทกภัย
วันพุธที่ 19 ตุลาคม 2565
ปลัดฯ ณัฐพล รับมอบสิ่งของอุปโภค บริโภค เพื่อนําไปช่วยเหลือผู้ประสบอุทกภัย
ปลัดฯ ณัฐพล รับมอบสิ่งของอุปโภค บริโภค เพื่อนําไปช่วยเหลือผู้ประสบอุทกภัย
วันนี้ (19 ตุลาคม 2565) ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม รักษาราชการแทนอธิบดีกรมโรงงานอุตสาหกรรม นายสมพล โนดไธสง นายวีระกิตติ์ รันทกิจธนวัชญ์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และผู้บริหารกระทรวงอุตสาหกรรม เข้ารับมอบสิ่งของอุปโภค บริโภค และของใช้ที่จําเป็น โดยได้รับการสนับสนุนจากสํานักงานมาตรฐานผลิตภัณฑ์อุตสาหกรรม นําโดยนายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม และจากสํานักงานอุตสาหกรรมจังหวัดปทุมธานี จังหวัดสมุทรปราการ จังหวัดชลบุรี จังหวัดพระนครศรีอยุธยา เป็นผู้มอบสิ่งของ เพื่อนําไปช่วยเหลือและบรรเทาความเดือดร้อนในเบื้องต้น ให้กับผู้ประสบอุทกภัยน้ําท่วม ณ ห้องนิทรรศการ กรมส่งเสริมอุตสาหกรรม
ทั้งนี้ ข้าราชการ และเจ้าหน้าที่กระทรวงอุตสาหกรรม ได้ร่วมกันแพคสิ่งของเพื่อเตรียมนําไปช่วยเหลือผู้ประสบภัยน้ําท่วมโดยเร่งด่วนต่อไป
รัฐบาลไทย-ข่าวทำเนียบรัฐบาล-อนุมัติ 212 ล้าน ดึงภาพยนตร์ต่างชาติ ถ่ายทำในไทย ลงทุน 50 ล้านบาทขึ้นไป ได้เงินคืน 15 - 20% สร้างรายได้เข้าไทยทวีคูณ 2,384 ล้านบาท
วันศุกร์ที่ 23 กันยายน 2565
อนุมัติ 212 ล้าน ดึงภาพยนตร์ต่างชาติ ถ่ายทําในไทย ลงทุน 50 ล้านบาทขึ้นไป ได้เงินคืน 15 - 20% สร้างรายได้เข้าไทยทวีคูณ 2,384 ล้านบาท
.....
ครม. (20 ก.ย. 65) อนุมัติงบ 212 ล้านบาท สําหรับ ดําเนินมาตรการส่งเสริมการถ่ายทําภาพยนตร์ต่างประเทศในไทย จํานวน 6 เรื่อง โดยจ่ายเป็นสิทธิประโยชน์ในรูปแบบการคืนเงิน Cash Rebate 15 - 20% แก่ผู้สร้างภาพยนตร์ที่เข้ามาลงทุนในไทยตั้งแต่ 50 ล้านบาทขึ้นไป ได้แก่ ภาพยนตร์จากสหรัฐฯ 4 เรื่อง ฝรั่งเศส 1 เรื่อง และสิงคโปร์ 1 เรื่อง มีการนําเงินมาใช้จ่ายในไทย 1,193.84 ล้านบาท เกิดการจ้างงาน 12,000 คน สร้างรายได้หมุนเวียนแก่เศรษฐกิจไทยทวีคูณ รวม 2,384 ล้านบาท
.
มาตรการส่งเสริมการถ่ายทําภาพยนตร์ต่างประเทศในไทย ดําเนินการมาตั้งแต่ปี 2560 ดึงดูดให้ผู้สร้างภาพยนตร์จากต่างประเทศมาถ่ายทําในไทยแล้ว 43 เรื่อง สร้างรายได้หมุนเวียนราว 8,560 ล้านบาทกระจายไปในพื้นที่ต่าง ๆ ที่ใช้เป็นสถานที่ถ่ายทําทั่วประเทศไทย นับว่าเป็นมาตรการที่เป็นประโยชน์และคุ้มค่า
.
อ่านเพิ่มเติม คลิก >>https://www.thaigov.go.th/news/contents/details/59465
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. ไฟเขียวให้ “เอกชน” เข้าทำประโยชน์ในพื้นที่ป่าไม้ หนุนสร้างสวนป่า ร่วมแก้ปัญหาป่าเสื่อมโทรม
วันอาทิตย์ที่ 9 ตุลาคม 2565
ครม. ไฟเขียวให้ “เอกชน” เข้าทําประโยชน์ในพื้นที่ป่าไม้ หนุนสร้างสวนป่า ร่วมแก้ปัญหาป่าเสื่อมโทรม
.....
ที่ประชุม ครม. (5 ต.ค. 65) เห็นชอบให้ “ภาคเอกชน” เข้าทําประโยชน์ในพื้นที่ป่าไม้ เพื่อปลูกสร้างสวนป่าตามกฎหมายและระเบียบที่เกี่ยวข้อง ซึ่งจะช่วย “เพิ่มพื้นที่ป่าไม้” ควบคู่กับ “ฟื้นฟู” ทรัพยากรธรรมชาติในป่าที่เสื่อมโทรม
.
โดย “ยกเลิก” มติ ครม. เมื่อวันที่ 15 พ.ค. 2533 ที่ให้ระงับการอนุญาตให้เข้าทําประโยชน์ในพื้นที่ป่าไม้เพื่อการปลูกสร้างสวนป่าภาคเอกชนไว้ชั่วคราว และมติ ครม. เมื่อวันที่ 8 ก.ย. 2535 ที่กําหนดเงื่อนไขการอนุญาตให้ภาคเอกชนเข้าทําประโยชน์ในพื้นที่ป่าไม้เพื่อการปลูกสร้างสวนป่าในลักษณะที่เป็นข้อจํากัด
.
ทั้งนี้ กรมป่าไม้ได้กําหนดมาตรการควบคุมการเข้าทําประโยชน์ในพื้นที่ป่า เพื่อไม่ให้มีการรุกล้ําเข้าไปในพื้นที่ป่าที่ไม่ได้รับอนุญาต ตามกฎกระทรวงการขออนุญาตและการอนุญาตทําประโยชน์ในเขตป่า พ.ศ. 2558 และระเบียบที่เกี่ยวข้อง ซึ่งผู้ขอเข้าทําประโยชน์ต้องปฏิบัติตามหลักเกณฑ์และเงื่อนไขที่กําหนดโดยเคร่งครัด
.
การที่รัฐบาลให้ภาคเอกชนเข้าทําประโยชน์ในพื้นที่ป่าไม้ในครั้งนี้ จะมีส่วนช่วยแก้ไขปัญหาด้านทรัพยากรธรรมชาติที่มีความเสื่อมโทรม โดยเฉพาะในส่วนของ “พื้นที่ป่าไม้ที่ลดลง” เกิดการใช้ประโยชน์และสร้างการเติบโตบนฐานทรัพยากรอย่างสมดุล เพิ่มพื้นที่ป่าสําหรับกักเก็บคาร์บอน ซึ่งสามารถนํามาคํานวณเป็นคาร์บอนเครดิตได้ในอนาคต
.
อ่านเพิ่มเติม คลิกhttps://www.thaigov.go.th/news/contents/details/60111
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.เกษตรฯ ลงพื้นที่ติดตามการพัฒนาคลองร้อยสาย
วันอาทิตย์ที่ 25 กันยายน 2565
รมว.เกษตรฯ ลงพื้นที่ติดตามการพัฒนาคลองร้อยสาย
หลอดเลือดสําคัญของพี่น้อง 6 ตําบลของอําเภอเมืองสุราษฎร์ธานี
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ลงพื้นที่ติดตามแนวทางการพัฒนาคลองร้อยสายจังหวัดสุราษฎร์ธานี และรับฟังปัญหาความเดือดร้อนของพี่น้องประชานในพื้นที่ ณ วัดบุญบันเทิง ต.บางโพธิ์ อ.เมือง จ.สุราษฎร์ธานี ซึ่งการพัฒนาคลองร้อยสายนี้ ถือเป็นหลอดเลือดให้พี่น้อง 6 ตําบลของอําเภอเมืองสุราษฎร์ธานี ได้แก่ ตําบลบางใบไม้ ตําบลบางชนะ ตําบลคลองฉนาก ตําบลบางไทร ตําบลคลองน้อย และตําบลบางโพธิ์
"บริเวณพื้นที่คลองร้อยสายนี้ยังมีความอุดมสมบูรณ์ของพืชนานาพันธุ์ตลอดแนวสองฝั่งคลอง มีสวนผลไม้หลากหลายชนิด และสวนมะพร้าวที่อุดมสมบูรณ์ จึงทําให้พื้นที่ดังกล่าวเป็นแหล่งท่องเที่ยวที่สําคัญของอําเภอเมืองสุราษฎร์ธานี และมีผลิตภัณฑ์ที่ทําจากมะพร้าวมากมาย อาทิ น้ํามันมะพร้าวสกัดเย็นบริสุทธิ์ ผลิตภัณฑ์บํารุงผิวจากน้ํามันมะพร้าว การทําน้ําสมจาก และน้ําผึ้งจาก เป็นต้น ซึ่งการลงพื้นที่ในวันนี้ ได้มอบหมายกรมชลประทานเข้ามาพัฒนาคลองร้อยสาย และสอบถามความต้องการของพี่น้องประชาชนในพื้นที่ รวมถึงศึกษาออกแบบ และดําเนินการในส่วนของงบประมาณ เพื่อเข้ามาดําเนินการในส่วนที่เกี่ยวข้องต่อไป สําหรับในส่วนของการแก้ไขปัญหาราคามะพร้าว ซึ่งได้มีการเรียกประชุมกับส่วนราชการ และได้รับความร่วมมือจากผู้ประกอบการว่า ภายในปีนี้จะชะลอการนําเข้ามะพร้าวจากต่างประเทศ ซึ่งเชื่อว่าจะทําให้ราคามะพร้าวของเกษตรกรขยับขึ้นอย่างแน่นอน จึงขอให้มั่นใจว่ารัฐบาลไม่ได้เข้าข้างนายทุน แต่จะเข้ามาช่วยเหลือพี่น้องประชาชนและเกษตรกรอย่างเต็มที่" ดร.เฉลิมชัย กล่าว
ทั้งนี้ คลองร้อยสาย เป็นพื้นที่ชุมชุนที่อยู่ใกล้ตัวเมืองสุราษฎร์ธานี เป็นชื่อเรียกของลําคลองสาขาของแม่น้ําตาปี และคลองพุนพิน ซึ่งประกอบด้วยคลองเล็กคลองน้อยนับร้อยคลองเชื่อมโยงกัน ก่อนไหลลงสู่อ่าวไทยที่บริเวณอ่าวบ้านดอน โดยในอดีตการสัญจรไปยังพื้นที่คลองร้อยสายนี้ใช้การสัญจรทางน้ําเป็นหลัก เนื่องจากยังไม่มีเส้นทางรถยนต์สําหรับการสัญจร ราษฎรมักตั้งถิ่นฐานบ้านเรือนริมคลองต่าง ๆ ราษฎรส่วนใหญ่ประอบอาชีพทําสวนและการประมง เป็นอาชีพหลัก
รัฐบาลไทย-ข่าวทำเนียบรัฐบาล-“อนุชา” เผยเตรียมสุดยอดเซฟ ผ่านโครงการ Future Food for Sustainability เฟ้นหาสุดยอดอาหารไทย เสิร์ฟผู้นำและผู้เข้าร่วมประชุมเอเปค ผลักดันอาหารไทย หวังสร้างความประทับใจ
วันศุกร์ที่ 21 ตุลาคม 2565
“อนุชา” เผยเตรียมสุดยอดเซฟ ผ่านโครงการ Future Food for Sustainability เฟ้นหาสุดยอดอาหารไทย เสิร์ฟผู้นําและผู้เข้าร่วมประชุมเอเปค ผลักดันอาหารไทย หวังสร้างความประทับใจ
“อนุชา” เผยเตรียมสุดยอดเซฟ ผ่านโครงการ Future Food for Sustainability เฟ้นหาสุดยอดอาหารไทย เสิร์ฟผู้นําและผู้เข้าร่วมประชุมเอเปค ผลักดันอาหารไทย หวังสร้างความประทับใจ เพิ่มมูลค่าทางเศรษฐกิจ
วันนี้ (21 ตุลาคม 2565) นายอนุชา นาคาศัย รัฐมนตรีประจําสํานักนายกรัฐมนตรี ในฐานะประธานคณะอนุกรรมการด้านการประชาสัมพันธ์ไทยเป็นเจ้าภาพจัดการประชุมเอเปค เปิดเผยว่า การที่ไทยเป็นเจ้าภาพจัดการประชุมผู้นําเขตเศรษฐกิจเอเชีย-แปซิฟิค ครั้งที่ 29 หรือ เอเปค 2565 ถือเป็นโอกาสดีที่ไทยจะได้แสดงศักยภาพให้ทั่วโลกได้เห็นว่าไทยมีความสามารถแข่งขันในเวทีโลก อาหารไทย ถือเป็นส่วนหนึ่งที่สามารถต่อยอดทางธุรกิจและพัฒนาให้มีความเป็นสากลได้ ทั่วโลกยกย่องอาหารไทย โดยสังเกตได้จากร้านอาหารไทยที่กระจายอยู่หลายประเทศ และเรามีความสมบูรณ์ทางทรัพยากรอาหาร สิ่งนี้ถือเป็น Soft Power ซึ่งหากเชฟชาวไทยได้มีโอกาส ได้พัฒนาทักษะ ก็จะเป็นหนทางในการสร้างรายได้ ต่อยอดทางธุรกิจการทําอาหาร ตนจึงได้มอบหมายให้กรมประชาสัมพันธ์ ในฐานะฝ่ายเลขานุการคณะกรรมการด้านการประชาสัมพันธ์ จัดทําโครงการ Future Food for Sustainability ส่งเมนูอาหารอนาคต เทรนด์อาหารยุคใหม่ที่กําลังได้รับความนิยม ผสมผสานกับความเป็นไทย เพื่อเตรียมนําไว้ให้คณะผู้นําเอเปค และชาวต่างชาติได้สัมผัส ในช่วงสัปดาห์การประชุมสุดยอดผู้นําเอเปค ระหว่างวันที่ 14-19 พฤศจิกายน นี้
สําหรับโครงการ Future Food for Sustainability เป็นโครงการประกวดทําอาหาร ที่เปิดโอกาสให้คนรุ่นใหม่ที่มีใจรักการทําอาหารได้เข้าร่วมและนําเสนอแนวคิดเมนูอาหารแห่งอนาคตที่ถูกรังสรรค์ด้วยวัตถุดิบไทย โดยมีผู้เข้าร่วมกว่า 2,000 ทีม มีการคัดเลือกผู้เข้าแข่งขันแต่ละรอบ อาทิ รอบการคัดกรองแนวคิด รอบการเข้าแคมป์พัฒนาศักยภาพ และรอบกิจกรรมแข่งทําอาหาร จนกระทั่งได้ทีมชนะเลิศในที่สุด
“ไทยเรามีชื่อเสียงระดับนานาชาติว่าเป็นครัวของโลก อาหารไทยจึงเป็น Soft Power ที่จะพาคนไทยให้ทั่วโลกได้รู้จักและต่อยอดการพัฒนาด้านอื่น คนไทยที่มีใจรักการทําอาหาร และคนรุ่นใหม่เริ่มหันมาสนใจการทําอาหารมากขึ้น ขณะที่เทรนด์การรักษาสิ่งแวดล้อม เพื่อความยั่งยืนกําลังมาแรง เวทีการประกวดทําอาหาร Future Food for Sustainability จึงเป็นโอกาสที่ผู้เข้าแข่งขันกว่า 2,000 ทีม จะได้แสดงฝีมือและฝึกฝนจากคําแนะนําของผู้เชี่ยวชาญในแวดวงการทําอาหารไทย ซึ่งการประกวดปัจจุบันกําลังเข้มข้น ท้ายที่สุดจะเหลือเพียง 21 ทีมที่ผ่านเข้าสู่รอบชิงชนะเลิศ เพื่อจะได้ทําการเฟ้นหาสุดยอดอาหารแห่งอนาคตของไทย เตรียมรับคณะผู้นําและผู้เข้าร่วมการประชุมเอเปค 2565 หวังให้ผู้นําและผู้เข้าร่วมประชุมฯ ประทับใจในรสชาติอาหารไทย สร้างชื่อเสียงให้กับประเทศไทย หวังเพิ่มมูลค่าทางเศรษฐกิจต่อไปในอนาคต” รัฐมนตรีประจําสํานักนายกรัฐมนตรี กล่าวง
.......................
รัฐบาลไทย-ข่าวทำเนียบรัฐบาล-การประชุมคณะกรรมการบริหารจัดการค่าใช้จ่ายในการดำเนินงานตามพระราชบัญญัติโรงงาน พ.ศ.2535 ครั้งที่ 5/2565
วันอังคารที่ 20 กันยายน 2565
การประชุมคณะกรรมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ.2535 ครั้งที่ 5/2565
การประชุมคณะกรรมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ.2535 ครั้งที่ 5/2565
วันนี้ (20 กันยายน 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ.2535 ครั้งที่ 5/2565 โดยที่ประชุมได้ร่วมกันพิจารณาขอรับการจัดสรรงบประมาณสนับสนุนค่าใช้จ่ายในการดําเนินงานตามพระราชบัญญัติโรงงาน พ.ศ.2535 โดยมี นานวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม คณะกรรมการและผู้ที่เกี่ยวข้อง เข้าร่วมประชุม ณ ห้องประชุม อก.2 ชั้น 3
รัฐบาลไทย-ข่าวทำเนียบรัฐบาล-​Govt Spokesperson: 12 Resolutions reached at successfully-held HLM12
วันอังคารที่ 30 สิงหาคม 2565
​Govt Spokesperson: 12 Resolutions reached at successfully-held HLM12
​Govt Spokesperson: 12 Resolutions reached at successfully-held HLM12
August 30, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the success of the 12th APEC High-Level Meeting on Health and Economy (HLM12), held in Bangkok, Thailand during August 25-26, 2022 under theme: “Open to Partnership, Connect with the World. Balance Health and the Economy”, where 12 resolutions have been reached. At the meeting, Thailand has been praised by the international community for its effective response to COVID-19.
According to the Government Spokesperson, consensus on the 12 resolutions has been reached to create economic and health balances, which is in line with APEC 2022’s overarching theme of "Open. Connect. Balance.", and Thailand’s Bio-Circular-Green (BCG) economic model. The 12 resolutions include promoting international and regional collaboration, and partnerships to improve the health and wealth of people in the Asia Pacific; reopening borders for safe and seamless travel; transferring vaccine production technologies; promoting innovative and digital health technologies; strengthening the public health workforce and universal health coverage; enhancing access to vaccines and other important aspects of global health security; accelerating COVID-19 vaccine delivery; supporting equitable access to safe, effective, quality-assured and affordable COVID-19 vaccines, therapeutics, and diagnostics; increasing health equity and addressing health-related barriers specific to women in the workforce, business, and entrepreneurship; promoting inclusive economic recovery from COVID-19, especially the resumption of normal education, business and social activities in APEC economies; enhancing investments in health security; and create an open, fair and inclusive digital economy, among others.
The Thai Government has placed priority on promoting health security and good healthcare system as a preparation against future health-related threats, and strives to work together with other APEC economies to improve health and wellbeing to all, which have direct impacts on economic benefits and growth in the region.
รัฐบาลไทย-ข่าวทำเนียบรัฐบาล-รัฐบาลปลื้มฝีมือนักวิจัยไทย 1 ต.ค.นี้ สเปรย์พ่นจมูกยับยั้งโควิดวางขายแล้ว
วันศุกร์ที่ 30 กันยายน 2565
รัฐบาลปลื้มฝีมือนักวิจัยไทย 1 ต.ค.นี้ สเปรย์พ่นจมูกยับยั้งโควิดวางขายแล้ว
รัฐบาลปลื้มฝีมือนักวิจัยไทย 1 ต.ค.นี้ สเปรย์พ่นจมูกยับยั้งโควิดวางขายแล้ว
วันที่ 30 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายส่งเสริมการวิจัยเพื่อสร้างความมั่นคงทางการแพทย์และสาธารณสุขของประเทศ หน่วยงานภาครัฐและเอกชนได้บูรณาการร่วมกันและพัฒนาผลงานวิจัยที่ต่อยอดสร้างมูลค่าทางธุรกิจได้จริง ล่าสุด สถาบันวิจัยระบบสาธารณสุข (สวรส.) เปิดตัวผลิตภัณฑ์สเปรย์พ่นจมูกดักจับและยับยั้งโควิด-19 ทางกายภาพ ครั้งแรกของไทย ภายใต้ยี่ห้อ เวลล์โควิแทรป แอนติ-โคฟ นาซาล สเปรย์ (Vaill CoviTRAP Anti-CoV Nasal Spray) ที่ผลิตโดยองค์การเภสัชกรรม และได้ขึ้นทะเบียนจากสํานักงานคณะกรรมการอาหารและยา (อย.) เรียบร้อยแล้ว พร้อมวางจําหน่าย 1 ต.ค. 2565 นี้ ที่ร้านยาองค์การเภสัชกรรม สาขาราชเทวี และเครือข่ายภาคี เช่น สถานพยาบาล The Senizens, และ สถานพยาบาล Panacura
สเปรย์พ่นจมูกดักจับและยับยั้งโควิด-19 นี้ มีคุณสมบัติสามารถดักจับและยับยั้งเชื้อโควิด-19 ทางกายภาพบริเวณโพรงจมูกต่อเนื่อง 6 ชั่วโมง ด้วยหลักการทํางาน 2 กลไก ได้แก่ 1. ดักจับด้วย HPMC ที่ทําหน้าที่เคลือบบริเวณพื้นผิวโพรงจมูก ทําให้ความสามารถในการเกาะของเชื้อไวรัสที่บริเวณโพรงจมูกลดลง 2. ยับยั้งเชื้อไวรัสโควิด-19 ทางกายภาพ ที่เข้ามาในบริเวณโพรงจมูกด้วยภูมิคุ้มกัน ใช้พ่นที่โพรงจมูกทั้ง 2 ข้าง สอดหัวพ่นเข้าไปในโพรงจมูกในแนวตั้ง พ่นข้างละ 1-2 ครั้ง ใช้ได้ตามต้องการทุก 6 ชั่วโมง ได้ถึงวันละ 3 ครั้ง มีขนาด 15 มล.
นางสาวรัชดากล่าวว่า รัฐบาลให้ความสําคัญกับการวิจัยและพัฒนา และขอชื่นชมความสามารถของนักวิจัยไทย รวมถึงความร่วมมืออันเข้มแข็งของสถาบันการศึกษากับภาคเอกชน ที่ได้ผลิตผลงานออกมาอย่างต่อเนื่องโดยเฉพาะในช่วงสถานการณ์โควิด-19 จนเป็นที่ยอมรับในเวทีนานาชาติ สําหรับนวัตกรรมทางการแพทย์สเปรย์พ่นจมูกดักจับและยับยั้งเชื้อโควิด-19 เกิดจากความร่วมมือของ 5 ภาคีภาครัฐและเอกชน คือ คณะแพทยศาสตร์ จุฬาลงกรณ์มหาวิทยาลัย, มหาวิทยาลัยศิลปากร, สถาบันวิจัยระบบสาธารณสุข (สวรส.), องค์การเภสัชกรรม และ บริษัท ไฮไบโอไซ จํากัด ทั้งนี้ ผู้สนใจสามารถสอบถามรายละเอียดเพิ่มเติมได้ที่ ไลน์ @Covitrap หรือ Facebook โควิแทรป
รัฐบาลไทย-ข่าวทำเนียบรัฐบาล-ไทยครองอันดับ 43 ดัชนีนวัตกรรมโลก ตั้งเป้าปี 73 ติด Top 30 สู่ “ประเทศแห่งนวัตกรรม”
วันพุธที่ 5 ตุลาคม 2565
ไทยครองอันดับ 43 ดัชนีนวัตกรรมโลก ตั้งเป้าปี 73 ติด Top 30 สู่ “ประเทศแห่งนวัตกรรม”
.....
องค์การทรัพย์สินทางปัญญาแห่งโลก (World Intellectual Property Organization: WIPO) เผยผลการจัดอันดับดัชนีนวัตกรรมโลก ประจําปี 2565 (Global Innovation Index 2022: GII 2022) โดยประเทศไทยอยู่ในอันดับที่ 43 จาก 132 ประเทศทั่วโลก (อันดับ 3 ในอาเซียน) จากปัจจัยตัวชี้วัดฯ ที่โดดเด่น ได้แก่ ค่าใช้จ่ายมวลรวมด้านวิจัยและพัฒนาที่ลงทุนโดยองค์กรธุรกิจ และสัดส่วนการส่งออกสินค้าสร้างสรรค์เป็นอันดับ 1 ของโลก
.
ขณะที่ด้านเทคโนโลยีสารสนเทศและการสื่อสาร ปัจจัยด้านโครงสร้างพื้นฐานในภาพรวมของไทยมีอันดับที่ดีขึ้น ซึ่งรัฐบาลตั้งเป้าให้ภายในปี 2573 ไทยจะต้องติดอันดับ 1 ใน 30 ของ “ประเทศแห่งนวัตกรรม” สู่การพ้นจากกับดักประเทศรายได้ปานกลางสู่ประเทศรายได้สูง
.
การวัดความสามารถด้านนวัตกรรม (GII) แบ่งเป็น ดัชนี 2 กลุ่ม 7 ปัจจัยหลัก ได้แก่
- ดัชนีย่อยปัจจัยนําเข้าทางนวัตกรรม (Innovation input sub-index) ประกอบด้วย สถาบัน (Institution)/ ทุนมนุษย์และการวิจัย (Human capital and research)/ โครงสร้างพื้นฐาน (Infrastructure)/ ระบบตลาด (Market sophistication)/ ระบบธุรกิจ (Business sophistication)
- ดัชนีย่อยผลผลิตทางนวัตกรรม (Innovation output sub-index) ประกอบด้วย ผลผลิตจากองค์ความรู้และเทคโนโลยี (Knowledge and technology outputs)/ ผลผลิตจากความคิดสร้างสรรค์ (Creative outputs)
.
อ่านรายงานฉบับเต็ม คลิก https://www.wipo.int/.../wipo-pub-2000-2022-section1-en...
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมราชทัณฑ์ นำนักโทษกว่า 100 คน ช่วยประชาชน วางกระสอบทรายท่าน้ำนนท์-ลอกท่อถนนแจ้งวัฒนะหลังฝนตกน้ำท่วมหนัก
วันพุธที่ 5 ตุลาคม 2565
กระทรวงยุติธรรม โดยกรมราชทัณฑ์ นํานักโทษกว่า 100 คน ช่วยประชาชน วางกระสอบทรายท่าน้ํานนท์-ลอกท่อถนนแจ้งวัฒนะหลังฝนตกน้ําท่วมหนัก
กระทรวงยุติธรรม โดยกรมราชทัณฑ์ นํานักโทษกว่า 100 คน ช่วยประชาชน วางกระสอบทรายท่าน้ํานนท์-ลอกท่อถนนแจ้งวัฒนะหลังฝนตกน้ําท่วมหนัก รัฐมนตรีว่าการกระทรวงยุติธรรม ยันพื้นที่ไหนมีปัญหาอยากให้ช่วย ประสานมาได้เลยพร้อมบริการสังคมทันที
ผู้สื่อข่าวรายงานว่า หลังเกิดปัญหาน้ําท่วมขังจากฝนที่ตกลงมาอย่างหนัก ในถนนแจ้งวัฒนะ ล่าสุด เทศบาลนครนนทบุรี ได้ประสานถึงกรมราชทัณฑ์ เพื่อของานสาธารณะ นายอายุตม์ สินธพพันธุ์ อธิบดีกรมราชทัณฑ์ จึงสั่งการให้นําผู้ต้องขังจากเรือนจําออกช่วยเหลือประชาชนในพื้นที่ประสบภัย และจุดวิกฤติที่มีน้ําท่วมสูงในหลายพื้นที่ โดยผู้ต้องขังจากเรือนจําจังหวัดนนทบุรี เรือนจําพิเศษกรุงเทพมหานคร เรือนจํากลางบางขวาง และเรือนจํากลางคลองเปรมรวม 40 คน ร่วมกรอกกระสอบทราย และวางกระสอบทรายทําแนวกั้นบริเวณหอนาฬิกา ท่าน้ํานนทบุรี ระยะความยาว 350 เมตร
ผู้ต้องขังจากเรือนจําจังหวัดปทุมธานี 37 คน ลงพื้นที่ล้างทําความสะอาดท่อระบายน้ําบริเวณหน้าศูนย์ราชการแจ้งวัฒนะ ระยะทางประมาณ 700 เมตร และผู้ต้องขังเรือนจําจังหวัดนนทบุรี 19 คน ลงพื้นที่ทําความสะอาดท่อระบายน้ําบริเวณหน้าโรงเรียนปัญญาภิวัฒน์จนถึงบริเวณทางเลี่ยงเมืองปากเกร็ด-นนทบุรี ระยะทาง 500 เมตร เพื่อแก้ไขปัญหาทางระบายน้ําไปสู่แม่น้ําเจ้าพระยา และน้ําท่วมขังผิวการจราจรในระดับสูง
ด้านนายสมศักดิ์ เทพสุทิน รมว.ยุติธรรม เปิดเผยว่า วันนี้ตนอาจจะไม่ได้ลงพื้นที่ไปด้วยตัวเอง เพราะติดประชุมคณะรัฐมนตรี ที่ทําเนียบรัฐบาล แต่ได้ส่งอาหารและน้ําดื่ม ไปให้กําลังใจกับผู้ต้องขัง โดยการลอกท่ออาจจะล่าช้าบ้าง เพราะน้ําในท่อระบายแรง จากฝนที่ตกลงมา ผู้ต้องขังลงไปในท่อได้ไม่สะดวก แต่เราจะเร่งดําเนินการให้เร็วที่สุด
"ผมยืนยัน หากหน่วยงานท้องถิ่นที่คาดว่าพื้นที่ตัวเองจะมีปัญหาน้ําท่วมขัง ขอให้ประสานมายังกรมราชทัณฑ์ได้เลย เรายินดีให้บริการสังคม ซึ่งวันนี้ผู้ต้องขังออกไปทํางานมากขึ้น เพราะงานมีคุณภาพ พื้นที่ใดมีปัญหา ขอให้ประสานมา เราอยากช่วยประชาชน กระทรวงยุติธรรม กรมราชทัณฑ์ และผู้ต้องขังทุกคน อยากช่วยลดภาระให้กับสังคมและประชาชน เรายินดีให้บริการ"นายสมศักดิ์ กล่าว
รัฐบาลไทย-ข่าวทำเนียบรัฐบาล-ดีอีเอส สั่งการอุตุฯ – NT – ไปรษณีย์ฯเตรียมรับมือพายุโนรู
วันพฤหัสบดีที่ 29 กันยายน 2565
ดีอีเอส สั่งการอุตุฯ – NT – ไปรษณีย์ฯเตรียมรับมือพายุโนรู
ดีอีเอส สั่งการอุตุฯ – NT – ไปรษณีย์ฯเตรียมรับมือพายุโนรู
“ชัยวุฒิ” รมว.ดีอีเอส สั่งการกรมอุตุฯ ไปรษณีย์ไทย และ NT เตรียมพร้อมรับมือพายุโนรู บุกไทย โดยใช้แนวทางตามแผนสนับสนุนปฏิบัติงานในภาวะฉุกเฉิน (สปฉ.2 ส่วนงานเทคโนโลยีสารสนเทศและการสื่อสาร) พร้อมประสานภาคส่วนที่เกี่ยวข้องเฝ้าระวังเครือข่ายการสื่อสารไม่ให้สะดุด
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า นายชัยวุฒิ ธนาคมานุสรณ์ รมว.ดีอีเอส มีความห่วงใยต่อสถานการณ์พายุโนรู โดยส่งผลให้มีฝนตกหนักหลายพื้นที่ทั่วทุกภาคของประเทศไทย อาจทําให้เกิดน้ําท่วมฉับพลันและน้ําป่าไหลหลาก ซึ่งอาจมีผลกระทบกับระบบสื่อสารโทรคมนาคม
ทั้งนี้ รมว.ดีอีเอส ได้สั่งการให้หน่วยงานในสังกัดเตรียมความพร้อมรับมือกับสถานการณ์กรณีเกิดเหตุฉุกเฉิน ตามแผนสนับสนุนปฏิบัติงานในภาวะฉุกเฉิน (สปฉ.2 ส่วนงานเทคโนโลยีสารสนเทศและการสื่อสาร) โดยสั่งการให้กรมอุตุฯ เปิดศูนย์อํานวยการติดตามสถานการณ์พายุไต้ฝุ่น "โนรู (NORU)" เมื่อวันที่ 26 ก.ย. 65 เพื่อติดตามสถาการณ์ตลอด 24 ชั่วโมง
อีกทั้ง ได้มีการประกาศแจ้งเตือนภัยให้ประชาชนได้รับทราบข่าวพยากรณ์ เพื่อเตรียมความพร้อมออกมาเป็นระยะ ในทุกช่องทางตลอด 24 ชั่วโมง ได้แก่ สายด่วน 1182 เว็บไซต์ www.tmd.go.th แอปพลิเคชั่น thai weather เพจเฟซบุ๊ก ช่องยูทูป ทวิตเตอร์ และสถานีวิทยุกระจายเสียง ของกรมอุตุนิยมวิทยา
นอกจากนี้ ยังสั่งการให้ บมจ. โทรคมนาคมแห่งชาติ (NT) เตรียมความพร้อมระบบโทรคมนาคม รองรับสถานการณ์ รวมถึงให้จัดเตรียมอุปกรณ์สื่อสารโทรคมนาคม สนับสนุนการปฏิบัติงานของ หน่วยงานราชการต่างๆ อาทิ กระทรวงมหาดไทย กรมป้องกันและบรรเทาสาธารณภัย เพื่อให้มีการบัญชาการเหตุการณ์ผ่านระบบสื่อสารได้อย่างสะดวกรวดเร็ว
นางสาวนพวรรณ กล่าวว่า รมว.ดีอีเอส ได้สั่งการให้ บริษัท ไปรษณีย์ไทย (ปณท.) รายงานการเฝ้าระวังและติดตามในพื้นที่ โดยให้บุรุษไปรษณีย์ แจ้งผลกระทบในพื้นที่ให้ส่วนกลางรับทราบ
นอกจากนี้ กระทรวงดิจิทัลฯ ยังได้ประสานไปยังสํานักงาน กสทช. เพื่อแจ้งเตือนสั่งการให้โอเปอร์เรเตอร์ทุกราย ดูแลโครงข่าย คุณภาพสัญญาณการให้บริการ และเตรียมความพร้อมด้านการสื่อสารรับมือพายุโนรู รวมถึงให้เครือข่ายนักวิทยุสมัครเล่น ติดตามข่าวสารและเตรียมอุปกรณ์สื่อสารเพื่อพร้อมเป็นโครงข่ายสื่อสารสํารองด้วย
“เราได้ขอความร่วมมือการไฟฟ้าส่วนภูมิภาค (กฟภ.) เตรียมความพร้อม และรายงานผลกระทบเกี่ยวกับเสาไฟฟ้าล้ม หรือหักโค่น ซึ่งมีระบบสื่อสารพาดผ่าน จะได้ประสานหน่วยงานที่เกี่ยวข้องเร่งดําเนินการโดยด่วน” นางสาวนพวรรณกล่าว
ทั้งนี้ กระทรวงดิจิทัลฯ จะมีการติดตามและเฝ้าระวังสถานการณ์ และเตรียมความพร้อมระบบการสื่อสารโทรคมนาคมรองรับกรณีพายุโนรู จนเสร็จสิ้นสถานการณ์
****************************
รัฐบาลไทย-ข่าวทำเนียบรัฐบาล-"พล.อ.ประวิตร" เร่งรัดการก่อสร้างสนามกีฬา 3 จังหวัด "บึงกาฬ-นราธิวาส-สุโขทัย"ให้เสร็จโดยเร็ว เพื่อส่งเสริมและสร้างศักยภาพนักกีฬา
วันพุธที่ 21 กันยายน 2565
"พล.อ.ประวิตร" เร่งรัดการก่อสร้างสนามกีฬา 3 จังหวัด "บึงกาฬ-นราธิวาส-สุโขทัย"ให้เสร็จโดยเร็ว เพื่อส่งเสริมและสร้างศักยภาพนักกีฬา
"พล.อ.ประวิตร" เร่งรัดการก่อสร้างสนามกีฬา 3 จังหวัด "บึงกาฬ-นราธิวาส-สุโขทัย"ให้เสร็จโดยเร็ว เพื่อส่งเสริมและสร้างศักยภาพนักกีฬา พัฒนาคุณภาพชีวิตคนไทย พร้อมกําชับแก้ปัญหาก่อสร้างศูนย์ฝึกกีฬามวยฯ ย้ําการทํางานต้องวางแผนงานอย่างเป็นระบบตั้งแต่ต้นน้ําถึงปลา
น.ส ทิพานัน ศิริชนะ รองโฆษกประจําสํานักนายกรัฐมนตรี กล่าวว่า วันนี้ 21 กันยายน 2565 เวลา 10.00น. ณ ห้องประชุม 301 ตึกบัญชาการ ทําเนียบรัฐบาล พล. อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ในฐานะประธานกรรมการคณะกรรมการการกีฬาแห่งประเทศไทย เป็นประธานการประชุมคณะกรรมการกีฬาแห่งประเทศไทย ครั้งที่ 9/2565 (ผ่านระบบ Video Conference) ร่วมกับหน่วยงานที่เกี่ยวข้อง
ทั้งนี้ พล.อ.ประวิตรได้ เน้นย้ําผู้ว่าการการกีฬาแห่งประเทศไทย และกองทุนพัฒนาการกีพาแห่งชาติให้เร่งรัดดําเนินการติดตามการก่อสร้างอาคารสนามฝึกซ้อมกีฬาสําหรับเด็กและเยาวชน รวมถึงการเร่งรัดการก่อสร้างสนามกีฬาจังหวัดบึงกาฬ จังหวัดนราธิวาส และจังหวัดสุโขทัย ให้แล้วเสร็จ โดยเร็ว เพื่อเป็นศูนย์กลางในการใช้ประโยชน์ร่วมกันในการออกกําลังกาย จัดกิจกรรมการแข่งขันกีฬา ส่งเสริมและสร้างศักยภาพของนักกีฬา พัฒนาคุณภาพชีวิตของคน ไทยในภูมิภาคต่างๆของประเทศอย่างเป็นรูปธรรมและยั่งยืน
น.ส.ทิพานัน กล่าวว่า นอกจากนี้ พล.อ.ประวิตรยังเร่งรัดการแก้ไขปัญหาการก่อสร้างศูนย์ฝึกกีฬามวยสากลมาตรฐานระดับสากล ให้เป็นไปตามกฎหมายที่เกี่ยวข้อง และได้มาตรฐานสากล เพื่อพัฒนาศักยภาพกีฬามวยสากล เตรียมความพร้อมสําหรับการแข่งขันในระดับโลก พร้อมกันนี้ยังได้กําชับให้การดําเนินการและโครงการต่างๆ ต้องมีการกํากรอบเวลาในการดําเนินการให้ชัดเจนและเสร็จสมบูรณ์ตามเป้าหมาย เพื่อให้การดําเนินงานเป็นไปตามแผนที่กําหนดไว้
“พล.อ.ประวิตรย้ําถึงการทํางานทุกอย่าง ต้องมีการวางแเผนอย่างเป็นระบบตั้งแต่ต้นน้ําจนถึงปลายน้ําเพื่อไม่เกิดปัญหาตามมาภายหลัง และให้การดําเนินงานและ โครงการต่าง ๆ เป็นไปตามแผนที่กําหนดไว้ โดยไม่เกิดความล่าช้าขึ้นอีก”น.ส.ทิพานัน กล่าว
น .ส. ทิพานัน กล่าวอีกว่า โอกาสนี้ที่ประชุมยังได้ยืนสงบนิ่งไว้อาลัย 1 นาทีให้กับนายจุตินันท์ ภิรมย์ภักดี ประธานเจ้าหน้าที่บริหารและกรรมการผู้จัดการใหญ่ บริษัท บุญรอดบริวเวอรี่ จํากัด ในฐานะประธานคณะกรรมการพาราลิมปิกแห่งประเทศไทย ผู้วายชนม์ เพื่อเป็นการระลึกถึงความดีและความทุ่มเทในการพัฒนากีฬาคนพิการของประเทศไทยด้วย
รัฐบาลไทย-ข่าวทำเนียบรัฐบาล-ครม. เห็นชอบแนวทางแก้ปัญหาผู้ลงทะเบียนโครงการลงทะเบียนเพื่อบัตรสวัสดิการแห่งรัฐ ปี 2565  ที่ไม่สามารถติดต่อคู่สมรสได้กว่าแสนรายให้เข้าถึงประโยชน์ ในโครงการ ฯ
วันพุธที่ 5 ตุลาคม 2565
ครม. เห็นชอบแนวทางแก้ปัญหาผู้ลงทะเบียนโครงการลงทะเบียนเพื่อบัตรสวัสดิการแห่งรัฐ ปี 2565  ที่ไม่สามารถติดต่อคู่สมรสได้กว่าแสนรายให้เข้าถึงประโยชน์ ในโครงการ ฯ
ครม. เห็นชอบแนวทางแก้ปัญหาผู้ลงทะเบียนโครงการลงทะเบียนเพื่อบัตรสวัสดิการแห่งรัฐ ปี 2565  ที่ไม่สามารถติดต่อคู่สมรสได้กว่าแสนรายให้เข้าถึงประโยชน์ ในโครงการ ฯ
วันที่ 5 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี ตามที่รัฐบาลเปิดให้ประชาชนลงทะเบียนในโครงการ ฯ ตั้งแต่วันที่ 5 กันยายน 2565 เป็นต้นมา พบว่ามีประชาชนที่ประสงค์จะลงทะเบียนเข้าร่วมโครงการ ฯ แต่มีปัญหาในการลงทะเบียน โดยเฉพาะในกรณีที่มีคู่สมรสแต่ไม่สามารถติดตามคู่สมรสลงนามในแบบฟอร์มการลงทะเบียนตามโครงการ ฯ ซึ่งมีประชาชนอยู่ในข่ายนี้ประมาณ 1 แสนราย
คณะรัฐมนตรีจึงมีมติเห็นชอบแนวปฏิบัติสําหรับผู้ลงทะเบียนที่ไม่สามารถติดตามคู่สมรสได้ ดังนี้
1. กลุ่มเปราะบาง ได้แก่ ผู้ลงทะเบียนที่เป็นผู้สูงอายุ 60 ปีขึ้นไป (นับถึงวันที่ 19 ตุลาคม 2565) ผู้พิการหรือผู้ป่วยติดเตียงที่ไม่สามารถติดตามคู่สมรสได้ ยังสามารถลงทะเบียนเข้าร่วมโครงการ ฯ ปี 2565 โดยรับรองตนเองว่า ไม่สามารถติดตามคู่สมรสได้ พร้อมลายมือชื่อพยานรับรองด้วยจํานวน 2 คน และต้องมีการลงนามรับรองจากเจ้าหน้าที่กระทรวงมหาดไทยในพื้นที่ (กํานัน ผู้ใหญ่บ้าน นายอําเภอหรือ ผู้ที่นายอําเภอมอบหมาย พนักงานเจ้าหน้าที่เทศบาลเมืองและเทศบาลนครในพื้นที่ เจ้าหน้าที่สํานักเขตที่ผู้อํานวยการเขตมอบหมาย เจ้าหน้าที่สํานักทะเบียนท้องถิ่นเมืองพัทยา) ไปยื่นที่หน่วยงานรับลงทะเบียน ซึ่งกระทรวงการคลังจะตรวจสอบคุณสมบัติกลุ่มดังกล่าวตามสถานะ
2. กลุ่มทั่วไป ได้แก่ ผู้ลงทะเบียนที่มีอายุต่ํากว่า 60 ปี ยื่นแบบฟอร์มการลงทะเบียนเข้าร่วมโครงการ ฯ 2565 กรณีไม่สามารถติดตามคู่สมรสมาเพื่อดําเนินการได้ ให้ผู้ลงทะเบียนรับรองในเอกสารที่กระทรวงการคลังกําหนดว่าไม่สามารถติดตามคู่สมรสได้พร้อมลายมือชื่อพยานจํานวน 2 คน นําไปยื่นต่อหน่วยงานรับลงทะเบียน กระทรวงการคลังจะตรวจสอบคุณสมบัติของผู้ลงทะเบียนกลุ่มดังกล่าวในสถานะไม่มีคู่สมรส
3. เมื่อผู้ลงทะเบียนผ่านเกณฑ์การพิจารณาคุณสมบัติ ผู้ลงทะเบียนจะสามารถใช้สิทธิตามโครงการ ฯ ปี 2565 ได้เมื่อยืนยันตัวตน ณ ธ.ก.ส. และธนาคารออมสิน ตั้งแต่วันที่ประกาศผลผู้ผ่านการตรวจคุณสมบัติ (ภายในระยะเวลา 180 วัน) และธนาคารกรุงไทย (ไม่มีกําหนดระยะเวลาสิ้นสุด) ทั้งนี้ หากต้องใช้ใบสําคัญการหย่าในการลงทะเบียน ผู้ลงทะเบียนจะต้องนําใบสําคัญการหย่าหรือเอกสารอื่นใดที่คณะกรรมการ ฯ กําหนด มาแสดงให้แล้วเสร็จภายใน 1 ปี นับตั้งแต่วันที่ประกาศผลการตรวจสอบคุณสมบัติ
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ชี้แจงว่า แนวทางการดําเนินการนี้ เพื่อเป็นการแก้ไขปัญหาสําหรับประชาชนที่มีความประสงค์จะลงทะเบียนเข้าร่วมโครงการ ฯ ปี 2565 แต่ไม่สามารถติดตามคู่สมรสเพื่อลงนามในแบบฟอร์มการลงทะเบียนได้ โดยอาจมีหลายสาเหตุ เช่น ถูกทิ้งร้าง แยกกันอยู่กับคู่สมรส อยู่ระหว่างการดําเนินการหย่า เป็นต้น ทั้งนี้ โครงการ ฯ จะปิดการลงทะเบียนในวันที่ 19 ตุลาคม 2565
รัฐบาลไทย-ข่าวทำเนียบรัฐบาล-รมว.พม. นำทีมผู้บริหาร  ศึกษาการจัดการที่อยู่อาศัย - มาตรฐานการดูแลผู้สูงอายุญี่ปุ่น  พร้อมส่งเสริมพ่อ – แม่เลี้ยงเดี่ยวเป็นผู้ดูแลมืออาชีพ
วันอังคารที่ 27 กันยายน 2565
รมว.พม. นําทีมผู้บริหาร  ศึกษาการจัดการที่อยู่อาศัย - มาตรฐานการดูแลผู้สูงอายุญี่ปุ่น  พร้อมส่งเสริมพ่อ – แม่เลี้ยงเดี่ยวเป็นผู้ดูแลมืออาชีพ
รมว.พม. นําทีมผู้บริหาร  ศึกษาการจัดการที่อยู่อาศัย - มาตรฐานการดูแลผู้สูงอายุญี่ปุ่น พร้อมส่งเสริมพ่อ – แม่เลี้ยงเดี่ยวเป็นผู้ดูแลมืออาชีพ
เมื่อวันที่ 21 กันยายน 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นางสุจิตรา พิทยานรเศรษฐ์ อธิบดีกรมกิจการผู้สูงอายุ นายทวีพงษ์ วิชัยดิษฐ ผู้ว่าการการเคหะแห่งชาติ นายพันธ์เทพ เสาโกศล รองผู้ว่าราชการจังหวัดขอนแก่น นางจิราพร เชาวน์ประยูร ยามาโมโต้ พัฒนาสังคมและความมั่นคงของมนุษย์จังหวัดเชียงใหม่ และนายสุภวัฒน์ หนูพริก พัฒนาสังคมและความมั่นคงของมนุษย์จังหวัดขอนแก่น ประชุมหารือและแลกเปลี่ยนประสบการณ์ด้านการจัดการที่อยู่อาศัยและการดูแลผู้สูงอายุในประเทศญี่ปุ่น ร่วมกับผู้บริหาร Young Men's Christian Association หรือ YMCA จังหวัดโทะชิงิ ประเทศญี่ปุ่น ซึ่งเป็นองค์กรเอกชนที่ทําหน้าที่ให้บริการทางสังคมโดยจัดบริการดูแลผู้สูงอายุและจ้างผู้ดูแลจากหลายประเทศ เช่น เวียดนาม ฟิลิปปินส์ บราซิล และไทย เป็นต้น
นายจุติ เห็นว่า ตลาดผู้ดูแลผู้สูงอายุในประเทศญี่ปุ่นยังมีความต้องการสูง และคนไทยมีศักยภาพในการเป็นผู้ดูแล จึงอยากส่งเสริมให้คนไทย โดยเฉพาะกลุ่มพ่อ - แม่เลี้ยงเดี่ยวเป็นผู้ดูแลมืออาชีพ เพื่อโอกาสในการมีอาชีพที่มั่นคงในอนาคต
นายจุติ กล่าวเพิ่มเติมว่า ประเทศไทยเป็นสังคมสูงอายุโดยสมบูรณ์มาตั้งแต่ปี 2564 ซึ่งตนเห็นว่าการที่ผู้สูงอายุมีที่อยู่อาศัยที่มั่นคงและมีผู้ดูแลในวัยชรา นับเป็นหนึ่งในการมีคุณภาพชีวิตที่ดี ทั้งนี้ กระทรวง พม. จึงได้ดําเนินการทั้งจัดหาและปรับปรุงซ่อมแซมที่อยู่อาศัยสําหรับผู้สูงอายุ รวมถึงหาแนวทางการดูแลผู้สูงอายุที่มีประสิทธิภาพ โดยตั้งเป้าหมายให้ผู้สูงอายุทุกคนต้องมีที่อยู่อาศัยและได้รับการดูแลที่มีมาตรฐาน
รัฐบาลไทย-ข่าวทำเนียบรัฐบาล-“กอช. เชิญชวนผู้ปกครองออมเงินให้บุตรหลานตั้งแต่อายุ 15 ปี มีเงินล้านไว้ใช้ในอนาคต”
วันจันทร์ที่ 3 ตุลาคม 2565
“กอช. เชิญชวนผู้ปกครองออมเงินให้บุตรหลานตั้งแต่อายุ 15 ปี มีเงินล้านไว้ใช้ในอนาคต”
กอช. เชิญชวนผู้ปกครองออมเงินให้บุตรหลาน หรือน้องๆ นักเรียนมัธยมศึกษา อายุตั้งแต่ 15 ปีขึ้นไป ที่มีสิทธิ์สมัครเป็นสมาชิก กอช. เพื่อวางแผนความมั่นคงทางการเงินในอนาคต เดือนละ 100 บาท รับเงินสมทบเพิ่มจากรัฐอีก 50 บาท ในเดือนถัดไป
กองทุนการออมแห่งชาติ หรือ กอช. เชิญชวนผู้ปกครองออมเงินให้บุตรหลาน หรือน้องๆ นักเรียนมัธยมศึกษา อายุตั้งแต่ 15 ปีขึ้นไป ที่มีสิทธิ์สมัครเป็นสมาชิก กอช. เพื่อวางแผนความมั่นคงทางการเงินในอนาคต เดือนละ 100 บาท รับเงินสมทบเพิ่มจากรัฐอีก 50 บาท ในเดือนถัดไป ผู้ที่สนใจตรวจสอบสิทธิ์ได้ที่ไลน์ กอช. “@nsf.th” หรือ แอปพลิเคชัน “กอช.” สอบถามข้อมูลสายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนผู้ปกครองออมเงินให้บุตรหลาน หรือ น้องๆ นักเรียนมัธยมศึกษาอายุตั้งแต่ 15 ปีขึ้นไป วางแผนความมั่นคงทางการเงินในอนาคต ออมเดือนละ 100 บาท เดือนถัดไปรับเงินสมทบเพิ่มจากรัฐอีก 50 บาท ทั้งนี้ สมาชิกสามารถออมกับ กอช. ได้สูงสุด 13,200 บาทต่อปี ในช่วงอายุ 15 – 30 ปี ได้รับเงินสมทบจากรัฐสูงสุด 600 บาทต่อปี เมื่อออมในช่วงอายุ >30 – 50 ปี จะได้รับสมทบเงินสมสูงสุด 960 บาทต่อปี และออมต่อถึงอายุ >50 – 60 ปี จะได้รับสมทบเงินสมสูงสุด 1,200 บาทต่อปี เมื่อสมาชิกออมจนถึงอายุ 60 ปีบริบูรณ์ จะมีเงินรวมในบัญชีประมาณ 1.5 ล้านบาท โดยจะได้รับจาก กอช. เป็นเงินบํานาญเดือนละประมาณเจ็ดพันกว่าบาทตลอดชีพ
สําหรับผู้ที่สนใจสามารถคํานวณเงินบํานาญ ตรวจสอบสิทธิ์ และสมัครสมาชิก ได้ที่ ไลน์ กอช. “@nsf.th” หรือ แอปพลิเคชัน กอช. หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอ ทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เทสโก้โลตัส ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-บีโอไอร่วมแสดงความยินดีกับ AWS
วันพฤหัสบดีที่ 20 ตุลาคม 2565
บีโอไอร่วมแสดงความยินดีกับ AWS
บีโอไอร่วมแสดงความยินดีกับ AWS
บีโอไอร่วมแสดงความยินดีกับ AWS
นายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน (กลาง) พร้อมด้วย นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 2 จากขวา) ร่วมแสดงความยินดีในโอกาสที่ อะเมซอน เว็บ เซอร์วิสเซส (Amazon web Services: AWS) บริษัทจากสหรัฐอเมริกาซึ่งได้รับการส่งเสริมการลงทุนจากบีโอไอ ประกาศเปิดตัว Region แห่งใหม่ในประเทศไทย หรือ AWS เอเชียแปซิฟิค (กรุงเทพฯ) พร้อมเผยแผนการลงทุนโครงสร้างพื้นฐานระบบคลาวด์ มูลค่าเงินลงทุนมากกว่า 5,000 ล้านเหรียญสหรัฐหรือ 1.9 แสนล้านบาท ณ โรงแรมอนันตรา ราชดําริ กรุงเทพฯ เมื่อเร็ว ๆ นี้
รัฐบาลไทย-ข่าวทำเนียบรัฐบาล-“ชัยวุฒิ” โชว์ยอดปิดกั้น SMS หลอกลวง 46,219 เบอร์
วันศุกร์ที่ 9 กันยายน 2565
“ชัยวุฒิ” โชว์ยอดปิดกั้น SMS หลอกลวง 46,219 เบอร์
“ชัยวุฒิ” โชว์ยอดปิดกั้น SMS หลอกลวง 46,219 เบอร์
“ชัยวุฒิ” รมว.ดีอีเอส ย้ํารัฐบาลหนุนทุกภาคส่วนผนึกกําลังไล่ปราบหลอกลวงออนไลน์ ล่าสุดปิดกั้น SMS หลอกลวง 46,219 เบอร์ เปิดข้อมูล 14 คดีออนไลน์คนแจ้งความผ่านเว็บไซต์ https://www.thaipoliceonline.com
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า รัฐบาลได้ให้ความสําคัญต่อการจัดการปัญหาเรื่องการหลอกลวงทางออนไลน์ โดยกระทรวงดิจิทัลฯร่วมกับหน่วยงานที่เกี่ยวข้อง ได้แก่ ธนาคารแห่งประเทศไทย สมาคมธนาคารไทย สํานักงานตํารวจแห่งชาติ สํานักงาน กสทช. และผู้ให้บริการอินเทอร์เน็ต ร่วมกันแก้ไขปัญหาการหลอกลวงออนไลน์ เช่น มาตรการจัดการ SMS หลอกลวงได้ปิดกั้น SMS/หลอกลวง ไปแล้วจํานวน 46,219 เลขหมาย
นอกจากนี้ ยังเดินหน้าเพิ่มประสิทธิภาพในการช่วยเหลือประชาชน ให้เข้าถึงช่องทางและกระบวนการทางกฎหมายอย่างรวดเร็ว โดยสํานักงานตํารวจแห่งชาติ เปิดศูนย์รับแจ้งความออนไลน์ (https://www.thaipoliceonline.com) ตั้งแต่วันที่ 1 มี.ค. 65 เพื่อสามารถจัดการคดีต่างๆ ได้ในภาพรวมและอํานวยความสะดวกแก่ประชาชนสามารถแจ้งความได้ตลอด 24 ชั่วโมง โดยข้อมูลอัพเดทสถิติการแจ้งความออนไลน์ ตั้งแต่วันที่ 1 มี.ค.65 - 31 ส.ค.65 (184 วัน) พบว่ามีการรับแจ้งความในคดีอาชญากรรมออนไลน์ 77,711 เรื่อง (เฉลี่ยวันละ 422 เรื่อง) โดยมีการอายัดบัญชี 20,896 Case Id จํานวน 28,381 บัญชี
ทั้งนี้ คดีที่มีการแจ้งความออนไลน์เข้ามาตลอดช่วง 5 เดือน ที่เปิดช่องทางรับแจ้งความผ่านเว็บไซต์ศูนย์รับแจ้งความออนไลน์ แบ่งได้ 14 ประเภทคดี ตามลําดับ ดังนี้ 1.ซื้อสินค้าแต่ไม่ได้รับสินค้า28,837 เรื่อง (37.11%) 2.หลอกให้ทํางานออนไลน์ 10,008 เรื่อง (12.88%) 3.หลอกให้กู้เงินแต่ไม่ได้เงิน 8,503 เรื่อง (10.94%) 4. หลอกให้ลงทุนในรูปแบบต่างๆ 8,220 เรื่อง (10.58%) 5.ข่มขู่ให้เกิดความหวาดกลัว 5,096 เรื่อง (6.60%)
6.ปลอมโปรไฟล์เพื่อหลอกยืมเงิน 1,950 เรื่อง (2.51%) 7.หลอกให้รักแล้วลงทุน 1,756 เรื่อง (2.26%) 8.ซื้อสินค้าแต่ไม่ตรงตามโฆษณา 1,146 เรื่อง (1.47%) 9.แชร์ลูกโซ่ 1,068 เรื่อง (1.37%) 10.หลอกให้รักแล้วให้โอนเงิน (Romance Scam) 663 เรื่อง (0.85%) 11.การพนันออนไลน์ 462 เรื่อง 12.ข่าวปลอม 247 เรื่อง 13.ล่วงละเมิดทางเพศ 219 เรื่อง และ 14.หลอกลวงเกี่ยวกับเงินดิจิทัล 101 เรื่อง
“ประชาชนที่เดือดร้อนจากปัญหาคดีออนไลน์ และอาชญากรรมทางเทคโนโลยี สามารถแจ้งข้อมูลได้ผ่านช่องทางต่างๆ ดังนี้ โทร.1212 OCC ศูนย์ช่วยเหลือและจัดการปัญหาออนไลน์ ของสํานักงานพัฒนาธุรกรรมอิเล็กทรอนิกส์ (ETDA) ในสังกัดดีอีเอส เพจอาสาจับตาออนไลน์ https://m.facebook.com/DESMonitor/ แจ้งความออนไลน์ได้ตลอด 24 ชั่วโมงผ่านเว็บไซต์ https://thaipoliceonline.com” นายชัยวุฒิกล่าว
***************************
รัฐบาลไทย-ข่าวทำเนียบรัฐบาล-ออสเตรเลียเชิญ นายสมศักดิ์ เทพสุทิน รัฐมนตรีว่าการกระทรวงยุติธรรม ร่วมวางพวงมาลางานวันตำรวจ ปลื้มเป็นเกียรติสูงสุดได้พบ ผู้สำเร็จราชการกษัตริย์อังกฤษ
วันเสาร์ที่ 1 ตุลาคม 2565
ออสเตรเลียเชิญ นายสมศักดิ์ เทพสุทิน รัฐมนตรีว่าการกระทรวงยุติธรรม ร่วมวางพวงมาลางานวันตํารวจ ปลื้มเป็นเกียรติสูงสุดได้พบ ผู้สําเร็จราชการกษัตริย์อังกฤษ
ออสเตรเลียเชิญ นายสมศักดิ์ เทพสุทิน รัฐมนตรีว่าการกระทรวงยุติธรรม ร่วมวางพวงมาลางานวันตํารวจ ปลื้มเป็นเกียรติสูงสุดได้พบ ผู้สําเร็จราชการกษัตริย์อังกฤษ พร้อมถกนายกฯออสซี่เรื่องงานยุติธรรม ยันไทยเอาจริงสกัดยาสู่แดนจิงโจ้
ผู้สื่อข่าวรายงานว่า นายสมศักดิ์ เทพสุทิน รมว.ยุติธรรม ได้รับเชิญไปยังอนุสรณ์สถานตํารวจแห่งสหพันธ์ออสเตรเลีย เพื่อร่วมงานในโอกาสวันตํารวจแห่งชาติออสเตรเลีย เป็นงานระลึกถึงตํารวจที่เสียชีวิต โดยนายสมศักดิ์ ได้รับเกียรติร่วมวางพวงมาลา หน้าอนุสรณ์สถาน ร่วมกับ นายแอนโทนี แอลบานีส นายกรัฐมนตรีออสเตรเลีย ผู้บัญชาการทหารสูงสุด และคณะผู้บริหารระดับสูงของหน่วยงานออสเตรเลีย ซึ่งถือเป็นเครื่องชี้ชัดถึงความสัมพันธ์อันแน่นแฟ้นระหว่างประเทศไทยและออสเตรเลีย ซึ่งนายแอนโทนีได้พูดคุยกับนายสมศักดิ์ด้วย
โดยทาง นายแอนโทนี กล่าวว่า ขอบคุณในความร่วมมือที่ดีของทั้งสองประเทศ ขอชื่นชมการทํางานของไทย ที่เข้มข้นในการป้องกัน ปราบปรามยาเสพติด จับกุมและสกัดกั้นการส่งยามายังออสเตรเลีย รวมถึงเรื่องของอาชญากรระหว่างประเทศ ขอให้มั่นใจว่าไทยได้รับความเชื่อมั่นจากออสเตรเลียแน่นอน เราจะร่วมมือกันทํางานต่อไป ถ้ามีโอกาสคงได้พบกันในการประชุมเอเปคที่ประเทศไทยเป็นเจ้าภาพในช่วงกลางเดือน พ.ย.นี้
ด้านนายสมศักดิ์ เปิดเผยว่า ตนเป็นเกียรติมากที่ได้ร่วมงาน และยังมีโอกาสได้พบกับ ผู้สําเร็จราชการแทนกษัตริย์อังกฤษ ถือว่าตนได้รับเกียรติอย่างสูงสุด ซึ่งในงานตนมีโอกาสได้นั่งติดกับนายกฯ จึงได้มีโอกาสพูดคุยกันถึงเรื่องงานกระบวนการยุติธรรม โดยตนได้เล่าถึงสิ่งที่ไทยร่วมแรงร่วมใจกันทํากฎหมาย การตรวจสอบ และการจับกุม ยึดทรัพย์ผู้ค้ายา และตนได้ขอบคุณที่ออสเตรเลียเป็นประเทศพันธมิตรร่วมกับไทยมายาวนาน และมีไมตรีที่ดีต่อกัน มีความสัมพันธ์ระหว่างประเทศอันดี และสนับสนุนเรื่องต่างๆเสมอมา และเรายินดีที่จะเป็นพันธมิตรและทํางานร่วมกันต่อไป
นายสมศักดิ์ กล่าวอีกว่า นอกจากนี้ตนยังได้อธิบายถึงสาเหตุที่ยาเสพติดมีเข้ามามากขึ้นในไทย เพราะที่ผ่านมาผู้ค้ามีการพัฒนาเทคโนโลยีการผลิต และกลุ่มประเทศเพื่อนบ้านโดยเฉพาะพื้นที่สามเหลี่ยมทองคํามีกําลังผลิตที่มากขึ้น แต่ยืนยันว่าไทยไม่เคยนิ่งเฉยในการปราบปรามยาเสพติด มีการพัฒนากฎหมายต่างๆให้เข้มข้นขึ้น เน้นการยึดทรัพย์ตัดวงจรเครือข่ายผู้ค้ายา และบูรณางานร่วมกันกับทุกฝ่ายทั้งในและต่างประเทศ เราเต็มที่จริงๆ ไม่เคยยิ่งหย่อน
รัฐบาลไทย-ข่าวทำเนียบรัฐบาล-"ทิพานัน" ย้ำรัฐบาลเฝ้าจับตาทุจริต "คนละครึ่งเฟส5" หลังพบกลุ่มบุคคลโฆษณาเชิญชวนแลกสิทธิเป็นเงินสด พร้อมหักหัวคิว เตือนประชาชน-ร้านค้าอย่าหลงเชื่อ ระวังได้ไม่คุ้มเสีย
วันจันทร์ที่ 5 กันยายน 2565
"ทิพานัน" ย้ํารัฐบาลเฝ้าจับตาทุจริต "คนละครึ่งเฟส5" หลังพบกลุ่มบุคคลโฆษณาเชิญชวนแลกสิทธิเป็นเงินสด พร้อมหักหัวคิว เตือนประชาชน-ร้านค้าอย่าหลงเชื่อ ระวังได้ไม่คุ้มเสีย
"ทิพานัน" ย้ํารัฐบาลเฝ้าจับตาทุจริต "คนละครึ่งเฟส5" หลังพบกลุ่มบุคคลโฆษณาเชิญชวนแลกสิทธิเป็นเงินสด พร้อมหักหัวคิว เตือนประชาชน-ร้านค้าอย่าหลงเชื่อ ระวังได้ไม่คุ้มเสีย โทษหนักถึงติดคุก
วันนี้ (5 กันยายน 2565) น.ส.ทิพานัน ศิริชนะ รองโฆษกประจําสํานักนายกรัฐมนตรี ตามที่รัฐบาล พล.อ.ประยุทธ์ จันทร์โอชา ได้เปิดให้ประชาชนลงทะเบียนโครงการคนละครึ่ง เฟส 5 ตั้งแต่วันที่ 1 กันยายน 2565 ที่ผ่านมาพบว่าระหว่างวันที่ 1 -4 กันยายน มีผู้ใช้สิทธิสะสม 14.24 ล้านคน มียอดใช้จ่ายสะสม 5,885.1 ล้านบาท แบ่งเป็นส่วนที่ประชาชนจ่ายสะสม 2,981.8 ล้านบาท และรัฐร่วมจ่ายสะสม 2,903.3 ล้านบาท ทั้งนี้รัฐบาลได้สั่งการให้ทุกหน่วยงานที่เกี่ยวข้องเฝ้าระวังและติดตามตรวจสอบอย่างใกล้ชิด ไม่ให้เกิดการทําธุรกรรมและพฤติกรรมที่ผิดปกติ หรือมีการใช้จ่ายที่ไม่เป็นไปตามเงื่อนไขโครงการ เพื่อป้องกันปัญหาการทุจริต ให้เกิดความโปร่งใสและเป็นธรรม
น.ส.ทิพานัน กล่าวว่า ทั้งนี้ แม้หน่วยงานที่เกี่ยวข้องจะดําเนินการตรวจสอบและดําเนินคดีอย่างจริงจัง แต่ยังพบว่ามีกลุ่มบุคคลที่ใช้วิธีการเดิมๆ คือการแลกสิทธิจากโครงการคนละครึ่งเป็นเงินสด โดยพบว่ามีรายงานการโฆษณาในช่องทางทวิตเตอร์ ช่องทางกลุ่มเฟซบุ๊ค เชิญชวนให้ผู้สนใจนําสิทธิมาแลกรับเป็นเงินสด โดยจะมีการหักค่าหัวคิว ในอัตรา 20 – 40 บาท จึงขอเตือนพี่น้องประชาชนและร้านค้าอย่าแลกสิทธิเด็ดขาด เพราะระบบตรวจสอบย้อนหลังได้ทั้งหมด และที่สําคัญการแลกวงเงินสิทธิเป็นเงินสด ถือเป็นการกระทําที่ทุจริตผิดกฎหมาย เข้าข่ายความผิดฐาน “ฉ้อโกง” เพราะมีเจตนาหลอกลวงผู้อื่น ด้วยข้อความอันเป็นเท็จ ปกปิดข้อความจริงซึ่งควรบอกให้แจ้งโดยทุจริต ทําให้ได้ประโยชน์ทางทรัพย์สินไปจากผู้ถูกหลอกคือรัฐ มีโทษจําคุกถึง 3 ปี ปรับไม่เกิน 6 หมื่นบาท หรือทั้งจําทั้งปรับ ตามมาตรา 341
“รัฐบาลใช้ระบบตรวจจับและตรวจสอบการโอนที่ผิดปกติของเงินคนละครึ่ง เพื่อป้องกันและมีมาตรการลงโทษแน่นอน ทั้งนี้รัฐบาลมีความมุ่งมั่นในการบรรเทาความเดือดร้อนของพี่น้องประชาชน และฟื้นฟูเศรษฐกิจ จากมาตรการกระตุ้นเศรษฐกิจ ผ่านทําธุรกรรมอิเล็กทรอนิกส์เพื่อความโปร่งใสและตรวจสอบได้ อย่างซื่อสัตย์สุจริต ฉะนั้น จึงขอให้พี่น้องประชาชนและร้านค้าระมัดระวัง ไม่เช่นนั้นอาจได้ไม่คุ้มเสีย”น.ส.ทิพานัน กล่าว
รองโฆษกประจําสํานักนายกรัฐมนตรี กล่าวต่อว่า สําหรับพี่น้องประชาชนที่พบเห็นพฤติกรรมที่ไม่ถูกต้อง สามารถแจ้งเบาะแสได้ทั้ง (1) ส่งไปรษณีย์ลงทะเบียน ถึง“สํานักงานเศรษฐกิจการคลัง กระทรวงการคลัง ถนนพระรามที่ 6 แขวงพญาไท เขตพญาไท กรุงเทพมหานคร 10400” 2.ส่งอีเมลที่ [emailprotected] 3.กรมการค้าภายใน กระทรวงพาณิชย์ สายด่วน 1569 4. กระทรวงการคลัง โทร. 02 273 9020 ต่อ 3697 3527 3548 35095. ธนาคารกรุงไทย จํากัด (มหาชน) โทร. 02-111-1144 (24 ชั่วโมง)
.............................
รัฐบาลไทย-ข่าวทำเนียบรัฐบาล-กระทรวงสาธารณสุขยังคงติดตามและรายงานโควิด 19 เป็นไปตาม พ.ร.บ. โรคติดต่อกำหนดโรคติดต่อที่ต้องเฝ้าระวังต้องรายงานสถานการณ์ทุกสัปดาห์ ผู้สนใจเช็คข้อมูลได้ที่เว็บไซต์กรมควบคุมโรค
วันจันทร์ที่ 3 ตุลาคม 2565
กระทรวงสาธารณสุขยังคงติดตามและรายงานโควิด 19 เป็นไปตาม พ.ร.บ. โรคติดต่อกําหนดโรคติดต่อที่ต้องเฝ้าระวังต้องรายงานสถานการณ์ทุกสัปดาห์ ผู้สนใจเช็คข้อมูลได้ที่เว็บไซต์กรมควบคุมโรค
กระทรวงสาธารณสุขยังคงติดตามและรายงานโควิด 19 เป็นไปตาม พ.ร.บ. โรคติดต่อกําหนดโรคติดต่อที่ต้องเฝ้าระวังต้องรายงานสถานการณ์ทุกสัปดาห์ ผู้สนใจเช็คข้อมูลได้ที่เว็บไซต์กรมควบคุมโรค
วันนี้ (3 ตุลาคม 2565) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่โรคติดเชื้อไวรัสโคโรนา 2019 หรือโควิด19 ถูกประกาศให้เป็นโรคติดต่อที่ต้องเฝ้าระวังตั้งแต่วันที่ 1 ต.ค. 65 เป็นต้นมา กระทรวงสาธารณสุข โดยกรมควบคุมโรคยังคงติดตามและจัดทํารายงานเพื่อเผยแพร่ให้ประชาชนทราบถึงสถานการณ์ของโรคเพื่อเป็นข้อมูลในการดูแลและป้องกันตนเอง ซึ่งเป็นไปตามพระราชบัญญัติ (พ.ร.บ.) โรคติดต่อ พ.ศ. 2558 ที่กําหนดให้ต้องรายงานสถานการณ์ทุกสัปดาห์
ทั้งนี้ ประชาชนสามารถติดตามข้อมูลโควิด19 ได้ที่เว็บไซต์ของกรมควบคุมโรค https://ddc.moph.go.th/ ซึ่งเมื่อเข้าไปในเว็บไซต์แล้วจะพบการรายงานสถานการณ์โควิด19 อยู่ในหน้าแรกของเว็บไซต์
สําหรับข้อมูลที่รายงานนั้นจะประกอบด้วย ข้อมูลจํานวนผู้ป่วยรายใหม่ที่เข้ารักษาตัวในโรงพยาบาลในรอบสัปดาห์ จํานวนเฉลี่ยต่อวัน ผู้ป่วยสะสมตั้งแต่เกิดการแพร่ระบาด จํานวนผู้เสียชีวิตในรอบสัปดาห์ จํานวนเฉลี่ยต่อวัน และจํานวนผู้เสียชีวิตสะสมตั้งแต่เกิดการแพร่ระบาด จํานวนผู้ป่วยปอดอักเสบ ผู้ต้องใช้ท่อช่วยหายใจ และจํานวนการให้วัคซีนประชาชนทั่วประเทศ
น.ส.ไตรศุลี กล่าวว่า กรมควบคุมโรคได้เริ่มรายงานข้อมูลโควิด19 รายสัปดาห์ ครั้งแรกในวันนี้(3 ต.ค.) เป็นต้นไป โดยเป็นข้อมูลของสัปดาห์ที่ 39 ปี 2565 ระหว่างวันที่ 25 ก.ย.- 1 ต.ค. 2565 ที่มีผู้ติดเชื้อรายใหม่รักษาตัวในโรงพยาบาล 4,435 คน เฉลี่ยวันละ 634 คน สะสม 2,458,697 คน มีผู้เสียชีวิตรายใหม่ 65 คน เฉลี่ยวันละ 9 คน สะสม 11,073 คน มีผู้ป่วยปอดอักเสบ 466 คน และต้องใส่เครื่องช่วยหายใจ 260 คน
ทางด้านจํานวนการให้วัคซีน ณ วันที่ 1 ต.ค. 65 มีการให้วัคซีนสะสม 142,642,813 โดส เป็นวัคซีนเข็มที่ 1 57,006,430 โดส เข็มที่ 2 จํานวน 53,486,987 โดส และตั้งแต่เข็มที่3 ขึ้นไป 32,149,396 โดส
น.ส.ไตรศุลี กล่าวว่า ภายหลังยกเลิกการประกาศสถานการณ์ฉุกเฉิน กลไกทางกฎหมายที่เข้ามาบริหารจัดการสถานการณ์โควิด19 จะอยู่ภายใต้ พ.ร.บ.โรคติดต่อ พ.ศ.2558 ซึ่งได้วางแนวทางดําเนินงานของหน่วยงานที่เกี่ยวข้องไว้อย่างเป็นระบบ ทั้งการติดตามและรายงานสถานการณ์ของโรคให้ประชาชนทราบ การประกาศระดับของโรคให้สอดคล้องกับสถานการณ์ ตลอดจนมาตรการทางกฎหมายในการเฝ้าระวัง ป้องกัน และควบคุมโรค
.......................
รัฐบาลไทย-ข่าวทำเนียบรัฐบาล-​กระทรวงเกษตรฯ จัดประชุมวางแผนการจัดงานมหกรรมพืชสวนโลกจังหวัดอุดรธานี พ.ศ. 2569
วันพฤหัสบดีที่ 8 กันยายน 2565
​กระทรวงเกษตรฯ จัดประชุมวางแผนการจัดงานมหกรรมพืชสวนโลกจังหวัดอุดรธานี พ.ศ. 2569
​กระทรวงเกษตรฯ จัดประชุมวางแผนการจัดงานมหกรรมพืชสวนโลกจังหวัดอุดรธานี พ.ศ. 2569 คาดว่าจะเกิดประโยชน์ทั้งการสร้างงาน สร้างเงิน และสร้างรายได้ให้กับคนในพื้นที่และจังหวัดใกล้เคียง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการอํานวยการจัดงานมหกรรมพืชสวนโลกจังหวัดอุดรธานี พ.ศ. 2569 ณ ห้องประชุมกระทรวงเกษตรและสหกรณ์ โดยที่ประชุมได้ติดตามความก้าวหน้าการดําเนินงานและพิจารณาเห็นชอบแต่งตั้งคณะอนุกรรมการ จํานวน 2 คณะ ได้แก่ 1) คณะอนุกรรมการด้านสถานที่ ภูมิสถาปัตย์ และสิ่งก่อสร้าง และ 2) คณะอนุกรรมการด้านวิชาการ ต่างประเทศ และกิจกรรม
นอกจากนี้ ได้เห็นชอบแผนงาน/โครงการ ที่ ครม. อนุมัติตามกรอบวงเงิน 2,500 ล้านบาท และผู้รับผิดชอบในแต่ละแผนงาน อาทิ การออกแบบ Master Plan และ Theme โดยการออกแบบพื้นที่และแนวคิดตามข้อกําหนดของสมาคมพืชสวนระหว่างประเทศ (AIPH) การออกแบบ Landscape และแผนการจัดงาน การจัดตกแต่งภูมิสถาปัตยกรรม งานสาธารณูปโภค งานอาคาร การบริหารจัดการ และการจัดกิจกรรม การจัดทํารายงานต่อ AIPH และค่าลิขสิทธิ์ เป็นต้น นอกจากนี้ ยังเห็นชอบในหลักการเสนอของบกลางปี 2566 ของแต่ละหน่วยงาน โดยให้เตรียมแผนล่วงหน้า เพื่อให้สามารถอํานวยความสะดวกและประสานงานได้อย่างราบรื่นและรวดเร็วมากขึ้น
ทั้งนี้ จังหวัดอุดรธานีได้ประมาณการรายได้จากสิทธิประโยชน์ที่เกิดขึ้นจากการจัดงานมหกรรมพืชสวนโลกจังหวัดอุดรธานี พ.ศ. 2569 แบ่งเป็น รายได้จากการขายบัตร 919.39 ล้านบาท และรายรับจากการสนับสนุนการจัดงานและการให้เช่าพื้นที่ 251.34 ล้านบาท รวมเป็นเงินประมาณการทั้งสิ้น 1,170.73 ล้านบาท ซึ่งคาดว่าจะเป็นการต่อยอดในการสร้างงาน สร้างเงิน และสร้างรายได้ รวมถึงนํามาพัฒนาปรับปรุงพื้นที่และกลุ่มจังหวัดรอบข้างได้อีกด้วย อย่างไรก็ตาม รัฐมนตรีว่าการกระทรวงเกษตรและสหกรณ์ได้มอบหมายให้มีการจัดตั้งคณะกรรมการเพื่อพิจารณาความเหมาะสมทุกด้านอย่างรอบคอบและถูกต้องตามระเบียบที่ทางราชการกําหนดต่อไป
รัฐบาลไทย-ข่าวทำเนียบรัฐบาล-กรมทางหลวงพร้อมอำนวยความสะดวกปลอดภัยในช่วงวันหยุดยาว ระหว่างวันที่ 22 - 24 ตุลาคมนี้
วันศุกร์ที่ 21 ตุลาคม 2565
กรมทางหลวงพร้อมอํานวยความสะดวกปลอดภัยในช่วงวันหยุดยาว ระหว่างวันที่ 22 - 24 ตุลาคมนี้
ให้บริการที่พักริมทาง 8 จุด บนทางหลวงพิเศษระหว่างเมืองหมายเลข 7 และ 9 ตลอดเส้นทาง ตามนโยบายของรัฐมนตรีว่าการกระทรวงคมนาคม
กรมทางหลวง (ทล.) กระทรวงคมนาคม โดยกองทางหลวงพิเศษระหว่างเมือง พร้อมอํานวยความสะดวกปลอดภัยให้ประชาชนในช่วงวันหยุดยาว ระหว่างวันที่ 22 - 24 ตุลาคม 2565 โดยให้บริการที่พักริมทาง 8 จุด บนทางหลวงพิเศษระหว่างเมืองหมายเลข 7 (M7) และหมายเลข 9 (M9) ตลอดเส้นทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยมีรายละเอียดดังนี้
- มอเตอร์เวย์ขาออก ประกอบด้วย จุดพักรถทับช้าง 1 (Rest Stop) กม. ที่ 49+250 จุดพักรถลาดกระบัง 1 (Rest Stop) กม. ที่ 21+600 สถานที่บริการทางหลวง (Service Area) บางปะกง 1 กม. ที่ 49+300 และจุดพักรถหนองรี 1 (Rest Stop) กม. ที่ 71+700
- มอเตอร์เวย์ขาเข้า ประกอบด้วย จุดพักรถทับช้าง 2 (Rest Stop) กม. ที่ 48+300 จุดพักรถลาดกระบัง 2 (Rest Stop) กม. ที่ 21+800 สถานที่บริการทางหลวง (Service Area) บางปะกง 2 กม. ที่ 49+300 และจุดพักรถหนองรี 2 (Rest Stop) กม. ที่ 73+300
ทั้งนี้ หากประชาชนต้องการสอบถามข้อมูลการเดินทางเพิ่มเติมหรือแจ้งเหตุด่วนเหตุร้ายระหว่างเดินทาง สามารถติดต่อได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ โทร. 1586 กด 7